# Molly Haskell

Molly Haskell (Charlotte, 29 de setembre de 1939) Molly Clark Haskell és una crítica de cinema i escriptora feminista estatunidenca. Col·laborà amb el diari The Village Voice primer com a crítica de teatre i després de cinema i després va escriure en les revistes Nova York i Vogue. El seu llibre més influent és From Reverence to Rap: The Treatment of Women in the Movies (1974).

## Biografia
### Primers anys

Haskell nasqué a Charlotte (Carolina del Nord), i va créixer a Richmond (Virgínia). Estudià en St. Catherine's School i més tard en la universitat Sweet Briar College, entre el 1957 i el 1961. També cursà estudis en la Universitat de Londres i en la Sorbona. Després de traslladar-se a Nova York al 1962 treballà en el departament de publicitat i relacions públiques de l'empresa UNIVAC. I més tard en la French Film Office, en què a més a més d'escriure un butlletí sobre pel·lícules franceses feia d'intèrpret dels directors francesos que viatjaven als Estats Units.

### Carrera

Començà a escriure crítiques de teatre i després de cinema en el diari The Village Voice. Segons l'autor J. Hoberman, quan Haskell hi començà a treballar, al voltant del 1970, era "la primera crítica de cinema habitual als Estats Units que escrivia des d'un punt de vista explícitament feminista". Després fou crítica de cinema en les revistes Nova York i Vogue. També ha escrit en The New York Times, Sight & Sound, The Guardian, Esquire, The Nova York Observer, The Nation, Nova York Review of Books i Town and Country.
Al 1974 publicà From Reverence to Rap: The Treatment of Women in the Movies, que examinava la representació de les dones en el cinema. Altres obres seues són dues memòries, una col·lecció d'assaigs i entrevistes, una anàlisi de la pel·lícula El que el vent s'endugué i una biografia del director Steven Spielberg.
Fou directora artística del Festival de Cinema Francés de Sarasota; formà part del comité de selecció del Festival de Cinema de Nova York; ha estat professora associada de cinema en Barnard College i professora adjunta de cinema en la Universitat de Colúmbia, i ha fet classes en Sarah Lawrence College. Al 2006 presentà el programa The Essentials de la cadena Turner Classic Movies amb Robert Osborne.
Haskell participà en l'enquesta de crítics de la revista Sight & Sound del 2012, i enumerà les seues deu pel·lícules preferides: Pels nostres amors, A l'atzar, Baltasar, La terrible veritat, Chinatown, El genoll de Clara, Sé el que vull, Madame de..., El basar de les sorpreses, Alba i Vertigen.

## Premis i reconeixements

El National Board of Review li atorgà un reconeixement especial el 1989 i el premi William K. Everson d'història del cinema el 2008, tots dos amb Andrew Sarris. El 2013, Haskell rebé el Premi Athena, del Festival de Cinema Athena, per a premiar certes persones "pel seu lideratge i èxits creatius en la indústria cinematogràfica". El 2017 el Cercle de Crítics de Cinema de Nova York li lliurà un premi per la seua trajectòria.
El 2010 rebé una beca Guggenheim. És membre de l'Acadèmia Estatunidenca de les Arts i les Ciències des del 2019.

## Llibres

* From Reverence to Rap: The Treatment of Women in the Movies (1974; revisat i reeditat el 1987); ISBN 0-226-31885-0.
* Love and Other Infectious Diseases: A Memoir. Nova York: William Morrow, 1990, ISBN 978-0-688-07006-9.
* Hòlding My Own in No Man's Land: Women and Men and Films and Feminists. Nova York: Oxford University Press, 1997, ISBN 978-0-19-505309-8.
* Frankly, My Dear: "Gone with the Wind" Revisited. New Haven, Conn.: Yale University Press, 2009, ISBN 978-0-300-11752-3.
* Mary Pickford: Queen of the Movies. Lexington, Kentucky: University Press of Kentucky, 2012. ISBN 9780813136479.
* My Brother My Sister: A Story of Transformation. Nova York: Viking, 2013, ISBN 978-0-670-02552-7 .
* Steven Spielberg: A Life in Films (Jewish Lives). Yale University Press, 2017. ISBN 978-0300186932.

## Referències

* ↑ «Encyclopedia of Documentary Film, Volume 2» (en anglés) p. 540-541. Routledge, 2006. [Consulta: 8 març 2022].
* ↑ «Molly Haskell» (en anglés). TCM. Arxivat de l'original el 2022-08-15. [Consulta: 8 març 2022].
* ↑ «Distinguished Awards» (en anglés). St. Catherine's School. Arxivat de l'original el 2020-06-16. [Consulta: 8 març 2022].
* ↑ «Recipients of the Distinguished Alumna Award» (en anglès). Sweet Briar Alumnae Magazine, 79, 1, hivern 2007-2008, pàg. 6. Arxivat de l'original el 2023-04-25 [Consulta: 8 març 2022].
* ↑ «Papers of Molly Haskell, 1892-2016 (inclusive), 1970-2010 (bulk)» (en anglés). Biblioteca de Harvard. [Consulta: 8 març 2022].
* ↑ Hudson, David. «The Village Voice Ends Its Sixty-Three-Year Run» (en anglés). The Criterion Collection, 31-08-2018. [Consulta: 8 març 2022].
* ↑ «Nonfiction Dialogues: Molly Haskell - Fall 2017» (en anglés). Universitat de Colúmbia. Arxivat de l'original el 2018-12-28. [Consulta: 9 març 2022].
* ↑ «Molly Haskell» (en anglés). New York Institute for the Humanities. [Consulta: 9 març 2022].
* ↑ Guillen, Michael. «The Essentials — Interview With Molly Haskell» (en anglés). ScreenAnarchy, 22-12-2006. [Consulta: 9 març 2022].
* ↑ «Molly Haskell» (en anglés). BFI. [Consulta: 9 març 2022].
* ↑ «1989 Award Winners» (en anglés). National Board of Review. [Consulta: 9 març 2022].
* ↑ «2008 Award Winners» (en anglés). National Board of Review. [Consulta: 9 març 2022].
* ↑ «Athena Awards» (en anglés). Athena Film Festival. [Consulta: 9 març 2022].
* ↑ «‘Lady Bird’ Named Best Picture by New York Film Critics Circle» (en anglés). The Hollywood Reporter, 30-11-2017. [Consulta: 9 març 2022].
* ↑ «Molly Haskell» (en anglés). Academia Estadounidense de las Artes y las Ciencias. [Consulta: 9 març 2022].

## Enllaços externs

* Lloc web oficial.
* Articles de Molly Haskell en The Guardian.
* Articles de Molly Haskell en The Criterion Collection.